VILKAVIŠKIO RAJONO SAVIVALDYBĖS TARYBA

SpREndimas

DĖL VILKAVIŠKIO RAJONO SAVIVALDYBĖS STRATEGINIO PLANAVIMO TVARKOS APRAŠO PATVIRTINIMO

2014 m. spalio 31 d. Nr. B-TS-1167

Vilkaviškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 41 punktu, 18 straipsnio 1 dalimi, Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“, atsižvelgdama į Vilkaviškio rajono savivaldybės tarybos 2014 m. rugpjūčio 29 d. sprendimą Nr. B-TS-1096 „Dėl Vilkaviškio rajono savivaldybės tarybos 2014 m. balandžio 25 d. sprendimu Nr. B-TS-996 „Dėl Vilkaviškio rajono savivaldybės administracijos struktūros patvirtinimo“ 4 punkto pakeitimo“, Vilkaviškio rajono savivaldybės taryba n u s p r e n d ž i a:

1. Patvirtinti Vilkaviškio rajono savivaldybės strateginio planavimo tvarkos aprašą (pridedama).

2. Pripažinti netekusiu galios Vilkaviškio rajono savivaldybės strateginio planavimo tvarkos aprašą, patvirtintą Vilkaviškio rajono savivaldybės tarybos 2014 m. vasario 21 d. sprendimu Nr. B-TS-871.

Sprendimas gali būti apskųstas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Neiberka

PATVIRTINTA

Vilkaviškio rajono savivaldybės

tarybos 2014 m. spalio 31 d.

sprendimu Nr. B-TS-1167

VILKAVIŠKIO RAJONO SAVIVALDYBĖS STRATEGINIO

PLANAVIMO TVARKOS APRAŠAS

I.	Bendrosios nuostatos

1.	Ši planavimo tvarka reglamentuoja Vilkaviškio rajono trejų metų strateginio veiklos plano rengimą, svarstymą, tvirtinimą Vilkaviškio rajono savivaldybės taryboje bei įgyvendinimo priežiūrą ir koregavimą.

2.	Šiame apraše vartojamos sąvokos:

Strateginis planavimas – formalizuota sistema, užtikrinanti realizavimą viso strateginio valdymo proceso, kurio metu nustatomos veiklos kryptys ir būdai, kaip efektyviausiai panaudoti turimus ir planuojamus gauti finansinius, materialinius ir žmonių išteklius misijai vykdyti, numatytiems tikslams pasiekti, taip pat veiklos stebėsena ir atsiskaitymas už rezultatus.

Vilkaviškio rajono plėtros strateginis planas (PSP) – ilgalaikis strateginio planavimo dokumentas, kuriame išdėstyta Vilkaviškio rajono vizija, ilgalaikiai prioritetai, tikslai, uždaviniai ir veiksmai strategijai įgyvendinti.

Vilkaviškio rajono bendrasis planas (BP) – kompleksinis planavimo dokumentas teritorijos naudojimo prioritetams, raidos tikslams ir strategijai nustatyti.

Vilkaviškio rajono trejų metų strateginis veiklos planas (SVP) – detalus institucijos veiklos planavimo dokumentas, kuriame, atsižvelgiant į aplinkos analizę, suformuluota institucijos misija, strateginiai tikslai, aprašomos institucijos vykdomos programos ir numatomi finansavimo šaltiniai joms įgyvendinti.

Maksimalių asignavimų sritims / funkcijoms / programoms prognozuojamas planas – maksimalių asignavimų prognozė, kuri yra pagrindas SVP projektui tikslinti.

Programa – strateginio veiklos plano dalis, kurioje nustatyti programos tikslai, uždaviniai, priemonės, vertinimo kriterijai, numatomi asignavimai.

Programų koordinatoriai – Vilkaviškio rajono savivaldybės administracijos direktoriaus įsakymu paskirti Administracijos darbuotojai, atsakingi už tam tikros SVP programos rengimo ir įgyvendinimo koordinavimą. Jie vykdo šias pagrindines funkcijas:

	atlieka aplinkos, išteklių ir SSGG analizę koordinuojamos programos mastu;

	suformuluoja programos tikslus ir jų išdėstymą prioriteto tvarka, suformuluoja uždavinius ir numato rezultatus;

	nustato rezultato ir produkto vertinimo kriterijus;

	numato užduotis priemonių vykdytojams;

	įvertina priemonių vykdytojų pateiktų projektų suderinamumą su uždaviniais;

	užtikrina visos programos uždavinių suderinamumą;

	rengia uždavinių įgyvendinimo priemonių ir numatomo biudžeto projektus;

	derina programos projektą su Investicijų, strateginio planavimo ir vietinio ūkio skyriumi, Finansų ir biudžeto skyriumi ir Strateginio planavimo grupe.

Programos vykdytojas – Savivaldybės administracijos struktūrinis, struktūrinis-teritorinis padalinys, vyriausiasis specialistas, neįeinantis į skyrių sudėtį, Savivaldybei pavaldžios biudžetinės įstaigos, viešosios įstaigos, kurių vienas iš steigėjų yra Savivaldybė, atsakingos už tam tikros programos konkrečių priemonių planavimą ir įgyvendinimą. Programų vykdytojai dalyvauja strateginio planavimo procese, pagal kompetenciją teikdami informaciją Programų koordinatoriams, Investicijų, strateginio planavimo ir vietinio ūkio skyriui bei Finansų ir biudžeto skyriui.

Tikslas (strateginis tikslas) – ilgos, vidutinės ar trumpos trukmės planavimo dokumentuose užsibrėžtas siekis, rodantis planuojamą pasiekti rezultatą per planavimo dokumento įgyvendinimo laikotarpį.

Uždavinys – per nustatytą laikotarpį planuojama veikla, užtikrinanti planavimo dokumente nustatyto tikslo įgyvendinimą.

Veikla – priemonės sudėtinė dalis, skirta priemonei detalizuoti.

Vertinimo kriterijai – rodikliai, suteikiantys informaciją apie strateginio tikslo, programos tikslų, uždavinių ir priemonių įgyvendinimą.

Strateginio planavimo komisija (SPK) – Savivaldybės tarybos sprendimu patvirtinta darbo grupė, kurią sudaro Savivaldybės tarybos nariai, Administracijos direktoriaus pavaduotojas.

Strateginio planavimo grupė (SPG) – Vilkaviškio rajono savivaldybės administracijos direktoriaus įsakymu sudaryta darbo grupė, kurią sudaro Administracijos direktorius arba jo pavaduotojas ir Administracijos direktoriaus paskirti padalinių vadovai. Ji sudaroma strateginio veiklos plano rengimui organizuoti ir koordinuoti, jo įgyvendinimui prižiūrėti, biudžetiniais metais pasiektiems rezultatams įvertinti, iškilusioms problemoms analizuoti ir planuojamo laikotarpio veiklos prioritetams suformuoti.

II. VILKAVIŠKIO RAJONO SAVIVALDYBĖS STRATEGINIO PLANAVIMO SISTEMA

3. Strateginio planavimo sistemą sudaro ilgos, vidutinės ir trumpos trukmės strateginio planavimo dokumentai (toliau – planavimo dokumentai) ir subjektai, atsakingi už planavimo dokumentų parengimą, tvirtinimą, įgyvendinimą, vertinimą ir atsiskaitymą už pasiektus rezultatus.

4. Strateginio planavimo dokumentai:

4.1. ilgos trukmės (8 ir daugiau metų) strateginio planavimo dokumentas – Vilkaviškio rajono savivaldybės strateginis plėtros planas, kurį tvirtina Savivaldybės taryba;

4.2. atskirų savivaldybės ūkio šakų (sektorių) plėtros programos. Atskirų savivaldybės ūkio šakų (sektorių) programos rengiamos tik tais atvejais, kai tokių planavimo dokumentų rengimas numatytas įstatyme;

4.3. strateginis veiklos planas (3 metų), kurį tvirtina Savivaldybės taryba.

5. Savivaldybės strateginis veiklos planas, kuris rengiamas 3 metų laikotarpiui (kiekvienais metais jį tikslinant), detalizuoja Savivaldybės strateginio plėtros plano ir savivaldybės atskirų ūkio šakų (sektorių) plėtros programų tikslų ir uždavinių įgyvendinimą ir sudaromas atsižvelgiant į planuojamus savivaldybės finansinius ir žmogiškuosius išteklius.

6. Subjektai, atsakingi už strateginio veiklos plano parengimą, tvirtinimą, įgyvendinimą, vertinimą ir atsiskaitymą už pasiektus rezultatus:

6.1. Savivaldybės taryba – Savivaldybės taryba yra atsakinga už strateginio planavimo savivaldybėje organizavimo (Savivaldybės strateginio planavimo dokumentų ir jų įgyvendinimą detalizuojančių planavimo dokumentų rengimo, svarstymo ir tvirtinimo, įgyvendinimo stebėsenos, numatytų pasiekti rezultatų vertinimo, ataskaitų dėl planavimo dokumentų įgyvendinimo rengimo ir svarstymo, savivaldybės gyventojų įtraukimo į jų rengimą, svarstymą ir įgyvendinimo priežiūrą, viešinimo ir kt.) tvarką;

6.2. Savivaldybės administracijos direktorius – atsakingas už strateginio veiklos plano projekto parengimo, pateikimo tvirtinti Savivaldybės tarybai, įgyvendinimo ir ataskaitų parengimo procedūrų organizavimą;

6.3. Investicijų, strateginio planavimo ir vietinio ūkio skyrius – atsakingas už strateginio veiklos plano projekto parengimą, įgyvendinimo ir stebėsenos procesų koordinavimą bei apibendrintų įgyvendinimo ataskaitų parengimą;

6.4. Programų koordinatoriai – atsakingi už strateginio veiklos plano dalių ir įgyvendinimo ataskaitų dalių parengimą bei pateikimą Investicijų, strateginio planavimo ir vietinio ūkio skyriui apibendrintiems dokumentams rengti.

6.5. Savivaldybės administracijos struktūrinių padalinių vadovai – atsakingi už informacijos apie planuojamą struktūrinio padalinio veiklą ir lėšų poreikį 3 metams, vertinimo kriterijus ir jų reikšmes bei strateginio veiklos plano programų dalių įgyvendinimo ataskaitų pateikimą programų koordinatoriams.

6.6. Finansų ir biudžeto skyrius – atsakingas už padalinių ir įstaigų vykdomų priemonių ataskaitų už praėjusius biudžetinius metus lėšų suderinimą ir priemonių, skirtų asignavimų atitinkamos kvalifikacijos darbo jėgos samdai (darbo užmokesčiui, įnašams socialiniam draudimui), priemonių, skirtų aprūpinti būtiniausiomis darbo priemonėmis bei sąlygoms darbui sudaryti (eksploatacinės išlaidos), valstybės deleguotoms funkcijoms vykdyti, atitikimą.

6.7. Savivaldybės biudžetinės įstaigos – atsakingos už informacijos apie planuojamą įstaigos veiklą ir lėšų poreikį 3 metams, reikalingas investicijas, vertinimo kriterijus ir jų reikšmes bei veiklos (pagal patvirtintas programas) ataskaitų parengimą ir pateikimą programos koordinatoriams.

7. SVP rengiamas gegužės–gruodžio mėnesiais, numatant Savivaldybės veiksmus ateinantiems trejiems metams.

8. SVP rengiamas vadovaujantis šia tvarka bei remiantis:

8.1. Vilkaviškio rajono strateginiu plėtros planu;

8.2. Vilkaviškio rajono bendruoju planu ir jo sprendiniais;

8.3. Lietuvos Respublikos Vyriausybės patvirtinta strateginio planavimo metodika;

8.4. Vilkaviškio rajono savivaldybės administracijos Finansų ir biudžeto skyriaus parengta Savivaldybės biudžeto pajamų ir kitų finansinių išteklių prognoze;

9. Vilkaviškio rajono SVP rengimą organizuoja Investicijų, strateginio planavimo ir vietinio ūkio skyrius.

10. Savivaldybės administracijos direktorius paskiria darbuotojus, atsakingus už strateginį planavimą Savivaldybės administracijos padaliniuose, kurie dalyvauja Savivaldybės strateginio planavimo procese, teikdami informaciją, reikalingą SVP (ir PSP) rengti bei įgyvendinti.

11. Patvirtintų Vilkaviškio rajono strateginio veiklos plano programų įgyvendinimo priežiūrą vykdo Administracijos direktorius, Vilkaviškio rajono savivaldybės tarybos sprendimu paskirti Vilkaviškio rajono savivaldybės tarybos komitetai.

12. Strateginio veiklos plano ir jo įgyvendinimo ataskaitų formos tvirtinamos Administracijos direktoriaus įsakymu.

III.	VILKAVIŠKIO RAJONO TREJŲ METŲ STRATEGINIO VEIKLOS PLANO rengimas, svarstymas ir tvirtinimas

13. Programų vykdytojai, atsižvelgdami į Strateginio plėtros plano priemonių planą, iki einamųjų metų trečiojo ketvirčio pabaigos (rugsėjo 30 d.) pateikia informaciją apie planuojamą veiklą bei lėšų poreikį trejų metų laikotarpiui SVP programų koordinatoriams, prireikus – Investicijų ir strateginio planavimo skyriui bei Finansų ir biudžeto skyriui, jei reikia – tikslina ją.

14. Programų vydytojai, teikdami informaciją, privalo:

14.1. naudoti Investicijų, strateginio planavimo ir vietinio ūkio skyriaus bei Finansų ir biudžeto skyriaus parengtas ir Vilkaviškio rajono savivaldybės administracijos direktoriaus patvirtintas formas (SVP formas, lėšų pagrindimo formas ir kt.);

14.2. suderinti su Finansų ir biudžeto skyriumi priemonėms skirtas lėšas atitinkamos kvalifikacijos darbo jėgos samdai (darbo užmokesčiui, įnašams socialiniam draudimui), darbo jėgai aprūpinti būtiniausiomis darbo priemonėmis skirtus asignavimus bei sąlygoms darbui sudaryti (eksploatacinės išlaidos), priemones, valstybės deleguotoms funkcijoms vykdyti, pagal normatyvus apskaičiuojamas paprastąsias planuojamas išlaidas.

15. SVP programų koordinatoriai įvertina programų vykdytojų pateiktą informaciją ir parengia pirminius SVP programų projektus, kuriuos iki spalio 20 d. pateikia Investicijų, strateginio planavimo ir vietinio ūkio skyriui.

16. SVP programų projektai teikiami svarstyti Strateginio planavimo grupei, kurios posėdžio metu:

16.1. įvertinamas SVP programų tarpusavio suderinamumas, prireikus kelios programos sujungiamos pagal sritis (funkcijas);

16.2. įvertinamas SVP programų suderinamumas su PSP, BP, ilgalaikėmis programomis (jei tokių yra);

16.3. suformuojami SVP metmenys.

17. Investicijų, strateginio planavimo ir vietinio ūkio skyrius Strateginio planavimo grupės suformuotus SVP metmenis teikia svarstyti Strateginio planavimo komisijai, kuri:

17.1. įvertina jų atitiktį PSP;

17.2. aprobuoja Savivaldybės strateginius tikslus ateinantiems trejiems metams;

17.3. aprobuoja programų išdėstymą prioritetine tvarka atitinkamiems strateginiams tikslams įgyvendinti;

17.4. teikia kitas išvadas dėl tolimesnio SVP rengimo.

18. Pakoreguoti galutiniai SVP programų projektai perduodami Investicijų, strateginio planavimo ir vietinio ūkio skyriui, kuris parengia galutinį SVP projektą.

19. SVP projektas aprobuojamas Strateginio planavimo komisijoje.

20. Vilkaviškio rajono trejų metų strateginis veiklos planas tvirtinamas rajono Savivaldybės taryboje.

21. Patvirtinus Savivaldybės biudžetą Programų vykdytojai Programų koordinatoriams per 10 darbo dienų pateikia su Finansų ir biudžeto skyriumi suderintą strateginio plano programą su įrašytu skirtu ir patvirtintu biudžete finansavimu einamiesiems metams. Programų koordinatoriai per 14 darbo dienų Investicijų, strateginio planavimo ir vietinio ūkio skyriui pateikia su Finansų ir biudžeto skyriumi suderintas programas su skirtu ir patvirtintu biudžete finansavimu programai įgyvendinti einamaisiais metais.

IV.	VILKAVIŠKIO RAJONO TREJŲ METŲ STRATEGINIO VEIKLOS PLANO ĮGYVENDINIMo PRIEŽIŪRA

22. Programų vykdytojai, prasidėjus naujiems biudžetiniams metams (iki vasario 15 d.) SVP programų koordinatoriams pateikia su Finansų ir biudžeto skyriumi suderintas padalinių ir įstaigų vykdomų priemonių ataskaitas už praėjusius biudžetinius metus.

23. Programų koordinatoriai prasidėjus naujiems biudžetiniams metams (iki einamųjų metų vasario 28 d.) surenka informaciją apie strateginio veiklos plano programų, tikslų, uždavinių ir priemonių (projektų) įgyvendinimo būklę (vadovaudamiesi strateginiame veiklos plane patvirtintais efekto, rezultato, produkto vertinimo kriterijais) ir pateikia Investicijų, strateginio planavimo ir vietinio ūkio skyriui.

24. Investicijų, strateginio planavimo ir vietinio ūkio skyrius, išanalizavęs pateiktas SVP programų vykdymo ataskaitas, parengia suvestinę informaciją apie SVP programų vykdymą ir teikia ją Strateginio planavimo komisijai.

25. Strateginio planavimo komisija svarsto Investicijų, strateginio planavimo ir vietinio ūkio skyriaus pateiktą suvestinę informaciją apie programų vykdymą bei teikia išvadas Investicijų, strateginio planavimo ir vietinio ūkio skyriui dėl tolesnio SVP programų vykdymo.

26. Investicijų, strateginio planavimo ir vietinio ūkio skyrius suvestinę informaciją apie SVP programų vykdymą bei Strateginio planavimo komisijos išvadas dėl jų vykdymo teikia Savivaldybės tarybai.

27. SVP programų koordinatoriai bei vykdytojai, įgyvendindami einamųjų metų bei rengdami kitų metų SVP programų projektus, privalo atsižvelgti į Strateginio planavimo komisijos išvadas.

28. Savivaldybės strateginio planavimo dokumentai ir jų įgyvendinimą detalizuojantys planavimo dokumentai, taip pat ataskaitos dėl šių dokumentų įgyvendinimo yra vieši ir skelbiami Savivaldybės interneto svetainėje.

V.	VILKAVIŠKIO RAJONO TREJŲ METŲ STRATEGINIO VEIKLOS PLANO koregavimas

29. Jei atsiranda būtinybė keisti esmines SVP nuostatas (keičiant programų pavadinimus, tikslus, uždavinius, išbraukiant arba įrašant naujas priemones), tai daroma Vilkaviškio rajono savivaldybės tarybos sprendimu. Keičiant programos finansavimo apimtis, SVP tikslinamas vieną kartą biudžetinių metų pabaigoje (gruodžio mėnesį).

30. Koreguojant SVP programą dalyvauja ir Vilkaviškio rajono savivaldybės tarybai sprendimo projektą dėl SVP koregavimo teikia programos koordinatorius, suderinęs tai su Finansų ir biudžeto skyriumi bei Investicijų, strateginio planavimo ir vietinio ūkio skyriumi.

31. Vilkaviškio rajono savivaldybės tarybai priėmus sprendimą dėl biudžeto patikslinimo ar pakeitimo, asignavimų valdytojai pagal pakeistą biudžetą ir asignavimus savo įsakymais patvirtina atnaujintas savo programas iki einamojo mėnesio paskutinės darbo dienos.

32. SVP programų koordinatoriai apie atitinkamos programos daromus pakeitimus privalo informuoti programos vykdytojus per 10 kalendorinių dienų po padarytų pakeitimų.

_____________________